pythainlp/thai-wiki-dataset-v4 huggingface dataset:
สุลต่านอะฮ์มัด มูอัซซัม

อะห์มูอัดซัมชาห์ อาหมัด (Ahmuadzam Shah Ahmad) หรือที่ในพงศาวดารไทยเรียกพระองค์ว่าหวันอาหมัด เป็นสุลต่านพระองค์แรกของรัฐปะหัง ประสูติเมื่อ พ.ศ. 2379
พระราชประวัติ.
แต่เดิมนั้น ปะหังเป็นเพียงส่วนหนึ่งของยะโฮร์-เรียว แต่เมื่อเกิดการแก่งแย่งอำนาจกันภายใน ทำให้เบนดาหะราอาลี บิดาของหวันอาหมัดตั้งตัวเป็นอิสระใน พ.ศ. 2396 เมื่อเบนดาหะราอาลีถึงแก่อนิจกรรมใน พ.ศ. 2400 ได้เกิดสงครามกลางเมืองระหว่างมูตาฮีร์กับหวันอาหมัด โดยฝ่ายของมูตาฮีร์ มี เตเม็งกูอิบราฮิมแห่งยะโฮร์ ให้การสนับสนุน ส่วนหวันอาหมัดนั้นมีเจ้าเมืองกลันตัน เจ้าเมืองตรังกานู และสุลต่านมะห์มูดแห่งเรียวที่ถูกถอดถอนให้การสนับสนุน ต่อมาอังกฤษเข้ามาสนับสนุนมูตาฮีร์อย่างลับ ๆ ส่วนหวันอาหมัดได้รับการสนับสนุนจากสยามและขุนนางท้องถิ่น ในที่สุด หวันอาหมัดเป็นฝ่ายชนะใน พ.ศ. 2406 มูตาฮีร์ถึงแก่กรรมหลังจากนั้นไม่นาน สงครามกลางเมืองจึงสุดสิ้นลง
หวันอาหมัดปกครองปะหังจนถึง พ.ศ. 2424 ก็สถาปนาตนเองเป็นสุลต่านแห่งรัฐปะหัง อังกฤษพยายามเข้ามาเป็นมิตรและแทรกแซงกิจการภายในของปะหังแต่สุลต่านอาหมัดทรงบ่ายเบี่ยงไว้ได้ จนกระทั่งอังกฤษเริ่มดำเนินนโยบายแทรกแซงกิจการภายในของรัฐมลายูอย่างจริงจัง จึงพยายามเข้าไปแทรกแซงในรัฐปะหังอีก
ใน พ.ศ. 2425 มันซูร์ น้องชายของสุลต่านอาหมัดเกิดวิวาทกับสุลต่านอาหมัด มันซูร์หลบหนีไปรัฐยะโฮร์และคิดรวบรวมไพร่พลมาแย่งชิงอำนาจ ใน พ.ศ. 2427 อังกฤษเข้ามาไกล่เกลี่ย และพยายามเกลี้ยกล่อมให้สุลต่านอาหมัดตกลงทำสนธิสัญญากับอังกฤษแต่กว่าจะสำเร็จก็ล่วงเลยไปถึง พ.ศ. 2430 โดยต้องให้สุลต่านอาบูบาการ์แห่งยะโฮร์มาเกลี้ยกล่อม โดยข้อความในสนธิสัญญานั้น ระบุให้ปะหังเป็นรัฐที่มีอธิปไตย และค้ำประกันการสืบราชบัลลังก์ให้ตวนกูมะห์มูด โอรสของสุลต่านอาหมัด ต่อมา ใน พ.ศ. 2431 อังกฤษบีบบังคับปะหังอย่างแข็งกร่าวมากขึ้น จนต้องยอมให้มีผู้แทนอังกฤษมาประจำที่ปะหัง มีอำนาจดูแลกิจการภายในและต่างประเทศของปะหัง 
หลังลงนามในสนธิสัญญาแล้ว สุลต่านอาหมัดตั้งให้ตวนกูมะห์มูดเป็นผู้สำเร็จราชการ พระองค์เสด็จไปอยู่เกาะตาวาร์ เมื่ออังกฤษเข้ามาเปลี่ยนแปลงระบบราชการ ทำให้ขุนนางท้องถิ่นเสียอำนาจ จึงเกิดการต่อต้านที่เรียกว่ากบฏบาฮามันหรือสงครามปะหังใน พ.ศ. 2434 ในช่วงแรก สุลต่านอาหมัดเห็นด้วยกับฝ่ายกบฏ แต่เมื่อถูกบีบจากอังกฤษมากเข้า พระองค์จำต้องแสดงพระองค์อยู่ฝ่ายตรงข้ามกับกลุ่มกบฏ อังกฤษนำทหารชาวสิกข์จากรัฐเซอลาโงร์เข้ามาปราบกบฏใน พ.ศ. 2435 ผู้นำกบฏหนีไปกลันตันและตรังกานูซึ่งขณะนั้นยังเป็นประเทศราชของสยาม อังกฤษพยายามเข้ามาจับผู้นำฝ่ายกบฏที่กลันตัน สยามจึงเข้าแทรกแซง โดยนำตัวผู้นำกบฏมาไว้ที่กรุงเทพมหานคร
ต่อมาใน พ.ศ. 2436 ปะหังก็ถูกรวมเข้ากับสหพันธรัฐมลายาที่ประกอบด้วยปะหัง เปรัก เซอลาโงร์ และเนอเกอรีเซิมบีลัน สุลต่านอาหมัดไม่มีทางเลือก นอกจากต้องยอมรับเพื่อแลกกับการค้ำประกันราชบัลลังก์ให้พระโอรสของพระองค์ พระองค์สิ้นพระชนม์ใน พ.ศ. 2460 รวมพระชนมายุได้ 81 พรรษา
เอดส์แวนคูเวอร์

เอดส์แวนคูเวอร์  เป็นองค์กรไม่แสวงผลกำไรและองค์กรอนามัยชุมชนที่ก่อตั้งใน ค.ศ. 1983 ที่มีภารกิจคือบรรเทาความเสี่ยงต่อเอชไอวีและเอดส์ผ่านการสนับสนุน, การศึกษาจากภาครัฐ และการวิจัยชุมชน องค์กรนี้จัดตั้งขึ้นเพื่อเยียวยาทั้งชีวิตของผู้คนมีชีวิตอยู่กับเอชไอวีและเอดส์ และเพื่อป้องกันการแพร่กระจายของเอชไอวีโดยการริเริ่มการศึกษา องค์กรนี้ตั้งอยู่ในแวนคูเวอร์ ซึ่งเป็นองค์กรบริการโรคเอดส์และเอชไอวีที่เก่าแก่และใหญ่ที่สุดของแวนคูเวอร์
ด้วยความช่วยเหลือของอาสาสมัคร 200 คน เอดส์แวนคูเวอร์ได้ให้บริการฟรีและรักษาความลับสำหรับผู้คนหนึ่งในสามที่มีชีวิตอยู่กับเอชไอวีในรัฐบริติชโคลัมเบีย ท่ามกลางการให้บริการโดยองค์กรเป็นการจัดการรายกรณี, โครงการสนับสนุน, การกระจายร้านขายของชำและคำแนะนำทางโภชนาการ, ความช่วยเหลือทางการเงิน, การเข้าถึงสายด่วน, ศูนย์ทรัพยากรชุมชน และการศึกษา
เงินทุนและอาสาสมัคร.
การให้บริการโดยเอดส์แวนคูเวอร์ได้อาศัยเจ้าหน้าที่แผนกจ่ายกับอาสาสมัคร 200 คน ซึ่งเหล่าอาสาสมัครได้ช่วยเหลือ 20,000 คนเป็นเวลาหลายชั่วโมงในแต่ละปี ซึ่งเป็นจำนวนมูลค่างานที่ประมาณ 400,000 ดอลลาร์
ปัจจุบัน 80 เปอร์เซ็นต์ของเงินทุนมาจากแหล่งของรัฐบาลกลางและส่วนภูมิภาค จากผู้บริจาคเพิ่มเติมอีก 12 เปอร์เซ็นต์ ส่วนที่เหลืออีก 8 เปอร์เซ็นต์มาจากกิจกรรมการพัฒนากองทุน โดยมีผู้ให้การสนับสนุนรายสำคัญ ได้แก่ หน่วยงานสาธารณสุขชายฝั่งแวนคูเวอร์, สำนักงานสาธารณสุขแห่งประเทศแคนาดา และคณะกรรมาธิการบ่อนแห่งรัฐบริติชโคลัมเบีย
ใน ค.ศ. 2009 เอดส์แวนคูเวอร์ได้ร่วมมือกับทีชเอดส์ ซึ่งเป็นองค์กรไม่แสวงผลกำไรของสหรัฐอเมริกาเพื่อจัดหาวัสดุการศึกษาสำหรับรัฐดังกล่าว โดยได้ทำการพัฒนาขึ้นที่มหาวิทยาลัยสแตนฟอร์ด
โรงเรียนเทศบาลแหลมฉบัง 2 (มูลนิธิไต้ล้ง-เช็ง พรประภา)

โรงเรียนเทศบาลแหลมฉบัง 2 (มูลนิธิไต้ล้ง - เช็ง พรประภา)  เป็นโรงเรียนสหศึกษาเปิดสอนระดับชั้นอนุบาลศึกษาปีที่ 1 ถึงประถมศึกษาปีที่ 6 สังกัดสำนักงานเทศบาลนครแหลมฉบัง
ประวัติโรงเรียน.
รัฐบาลมีโครงการจัดสร้างเมืองใหม่แหลมฉบัง ในรูปแบบของเทศบาลแหลมฉบัง เพื่อรองรับความเจริญเติบโตของโครงการ อีสเทรินซีบอร์ด ในอนาคต เทศบาลตำบลแหลมฉบังได้ดำเนินการจัดตั้งโรงเรียนเทศบาลแหลมฉบังแห่งที่ 2 ขึ้น อยู่ข้างวัดปชานาถ และได้รับการสนับสนุบจาก "มูลนิธิไต้ล้ง - เช็ง พรประภา" เป็นเงินจำนวน 6,800,000 บาท (หกล้านแปดแสนบาทถ้วน) เป็นค่าก่อสร้างอาคารเรียน ค.ส.ล. 3 ชั้น 18 ห้องเรียน และดำเนินการก่อสร้างเมื่อ พ.ศ. 2540 แล้วเสร็จ พ.ศ. 2541 จึงให้ใช้ชื่อโรงเรียนว่า "โรงเรียนเทศบาลแหลมฉบัง 2 (มูลนิธิไต้ล้ง - เช็ง พรประภา)" และทำพิธีเปิดอาคารเรียน 1 เมื่อวันที่ 26 สิงหาคม พ.ศ. 2541 และถือเป็นวันสถาปนาโรงเรียน
หอพระประจำโรงเรียน.
หอพระธรรมรักษ์ปรีดา (หอพระพุทธชินราช) พระพุทธชินราชได้เริ่มหล่อขึ้นในสมัย นายปรีดา สรรพบรุษ ได้เป็นประธานกรรมการศึกษาได้ฤกษเททองหล่อพระพุทธรูป เมื่อวันที่ 26 มิถุนายน พ.ศ. 2548 เวลา 13.19 น ณ วัดแหลมทอง โดยมีพระอาจารย์ ธีรเวทตย์ ปุญญมโน เป็นประธานฝ่ายสงฆ์ วันที่ 26-27 มกราคม พ.ศ. 2549 ได้ทำพิธีพุทธาภิเษกและเบกพระเนตร เพื่อเป็นสิริมงคลแก่ชาวแหลมฉบัง หอพระธรรมรักษ์ปรีดา สร้างขึ้น พ.ศ. 2548 โดยช่างฝีมือช่างสิริพรพระ ชาวจังหวัดเพชรบุรี และออกแบบโดยอาจารย์ ทวีเวทตย์ ปุญญมโน วัดแหลมทอง จังหวัดชลบุรี
อาคารเรียน และสถานที่สำคัญ.
มี 3 ชั้น 27 ห้องเรียน สร้าง พ.ศ. 2540
มี 3 ชั้น 18 ห้องเรียน สร้าง พ.ศ. 2547
มี 3 ชั้น 24 ห้องเรียน สร้าง พ.ศ. 2549
มี 4 ชั้น 9 ห้องเรียน สร้าง พ.ศ. 2552
มี 2 ชั้น สร้าง พ.ศ. 2551
มี 1 ชั้น
มี 2 ชั้น สร้าง พ.ศ. 2550
มี 1 ชั้นเรียน สร้าง พ.ศ. 2541
มี 2 ชั้น สร้าง พ.ศ. 2559
มี 1 ชั้น สร้าง พ.ศ. 2556
แบล็ค ร็อค ชูตเตอร์

<ns>0</ns>
 <revision>
 <parentid>12091152</parentid>
 <timestamp>2025-01-15T13:02:34Z</timestamp>
 <contributor>
 <username>RaindellEForest</username>
 </contributor>
 <minor />
 <origin>12091159</origin>
 <model>wikitext</model>
 <format>text/x-wiki</format>

แบล็ค ร็อก ชูตเตอร์ (; โรมาจิ: "Black Rock Shooter"; : แบล็ค ร็อก ชูตเตอร์) เป็นมังงะและอนิเมะแนวต่อสู้ โดยนำเด็กผู้หญิงมาต่อสู้กัน ผู้สร้างคือ Shinobu Yoshioka วางจำหน่ายใน โรสมีเดีย เอ็นเตอร์เทนเม้นท์ (Rose Media & Entertainment) ในอนิเมะเรื่องนี้จะมีอยู่ 2 มิติ คือ โลกแห่งความจริง กับ โลกเบื้องหลัง Black Rock Shooter
แบล็ค ร็อค ชูตเตอร์ ฉบับอนิเมะ ในปัจจุบันมีทั้งหมด 2 ภาค
เนื้อเรื่อง.
BLACK★ROCK SHOOTER – แบล็ค ร็อค ชูตเตอร์ เป็นเรื่องราวของ คุโรอิ มาโตะ นักเรียนม.ต้น เธอได้พบเพื่อนใหม่อย่างทาคานาชิ โยมิ ตั้งแต่วันแรกที่เข้าเรียนจนทั้งคู่นั้นได้กลายเป็นเพื่อนสนิทกัน และได้ใช้ช่วงชีวิตที่มีความสุขเหมือนกับนักเรียนทั่วไปๆ แต่เมื่อทั้งคู่ขึ้นชั้นปีที่ 2 ทำให้ต้องแยกห้องเรียนกัน และมาโตะก็ได้เพื่อนใหม่ที่ชื่อว่า ยู ซึ่งเป็นผู้จัดการชมรมบาสเกตบอลที่มาโตะเล่นอยู่ แต่นั้นกลับเป็นสิ่งที่ทำให้โยมิรู้สึกแปลกแยกขึ้นมา และเกิดความรู้สึกโดดเดี่ยวเมื่อเห็น มาโตะกับยูคุยกันอย่างสนุกสนาน หลังเลิกเรียนมาโตะและยูที่รอโยมิกลับบ้านพร้อมกัน แต่กลับไม่เห็นแม้แต่เงาของโยมิมาตามที่นัด จึงกลับไปถามชมรมวอลเล่ย์บอล ก็พบว่าโยมิได้ล่วงหน้ากลับไปก่อนแล้วและพอวันต่อมาโยมิก็ไม่ได้มาที่โรงเรียน และช่วงหลังเลิกเรียนนั้นมาโตะก็ได้ถูกเรียกตัวไปให้ปากคำกับตำรวจที่บ้าน ถึงการหายตัวไปของโยมิ จึงทำให้มาโตะคิดว่าเป็นความผิดของตัวเองที่ไม่ได้เอาใจใส่โยมิให้ดี วันต่อมาในช่วงเช้าตรู่ก็มีเมลล์จากโยมิส่งมาถึงมาโตะ แต่ทว่ากลับไม่มีข้อความใดๆทั้งสิ้น เมื่อมาโตะโทรไปหาก็ไม่มีใครรับสาย มาโตะตัดสินใจออกไปยังลานว่างบนยอดเนินเขาซึ่งเป็นสถานที่แห่งความทรงจำของเธอกับโยมิ และที่นั้นมาโตะก็ได้พบที่ห้อยมือถือที่ให้กับโยมิเพื่อแสดงความเป็นเพื่อนของทั้งคู่ และที่ห้อยมือถือนั้นก็เกิดเปล่งแสงพร้อมกับนำเธอไปสู่โลกประหลาด และเธอได้พบกับเด็กผู้หญิงคนหนึ่งถามมาโตะว่า ต้องการช่วยคนสำคัญของเธอหรือไม่ แต่ทว่าคำตอบของมาโตะนั้นกลับไม่ได้ต้องการให้ช่วย แต่สิ่งที่มาโตะต้องการคือ การที่ได้เดินไปด้วยกัน การที่ได้หัวเราะด้วยกันและต้องการที่จะเจอกับโยมิอีกครั้ง
เด็กผู้หญิงเหมือนยอมรับในคำขอของมาโตะ จึงได้ทำการรวมร่างเข้ากับตัวของมาโตะ และในวินาทีที่มาโตะได้ร่วมร่างกับเด็กผู้หญิงคนนั้น มาโตะก็ได้รู้ชื่อของเธอที่จะช่วยเพื่อนคนสำคัญซึ่งมีชื่อว่า ” Black Rock Shooter ” (แบล็ค ร็อค ชูตเตอร์) และนี่เองคือจุดเริ่มต้นของเรื่องราวการผจญภัยของมาโตะในการช่วยเหลือโยมิเพื่อนคนสำคัญของเธอ
ไปซันดู

ไปซันดู  เป็นเมืองหลักของจังหวัดไปซันดู ทางตะวันตกของประเทศอุรุกวัย เมืองตั้งบนฝั่งตะวันออกของแม่น้ำอุรุกวัย บริเวณชายแดนประเทศอาร์เจนตินา อยู่ห่างจากกรุงมอนเตวิเดโอ ไปทางทิศตะวันตกเฉียง เหนือ 378 กม. จากข้อมูลประชากรปี ค.ศ. 2011 ถือเป็นเมืองมีประชากรมากเป็นอันดับ 4 ของประเทศ
มาร์ราคิช

มาร์ราคิช , มาราแก็ช , มุรรอกุช  หรือ เมร์ราเกช (เบอร์เบอร์:) เป็นเมืองใหญ่ในประเทศโมร็อกโก มีประชากร 794,620 คน และมีประชากร 1,063,415 คนในเขตมหานคร (ค.ศ. 2004) เป็นเมืองใหญ่เป็นอันดับ 4 ของโมร็อกโก รองจากกาซาบล็องกา แฟ็ส และราบัต
เมืองนี้ก่อตั้งขึ้นในปี ค.ศ. 1062 โดยอะบู บักร์ อิบน์ อุมัร (Abu Bakr ibn Umar) หัวหน้าเผ่าและเป็นลูกพี่ลูกน้องกับยูซุฟ อิบน์ ตาชฟีน โดยเป็นเมืองหลวงของราชวงศ์อัลมอราวิดส์แห่งแอฟริกา ในสมัยกลางเป็นเมืองที่ยิ่งใหญ่เมืองหนึ่งของศาสนาอิสลาม ต่อมาฝรั่งเศสได้เข้ายึดครองใน ค.ศ. 1912 หลังจากนั้นฝรั่งเศสได้พัฒนาส่วนที่เป็นเมืองใหม่ขึ้น
ปัจจุบันถือเป็นเมืองหนึ่งที่คับคั่งที่สุดในแอฟริกา เป็นเมืองศูนย์กลางการค้า และจุดหมายปลายทางของนักท่องเที่ยว
ประธานาธิบดีสหรัฐอาหรับเอมิเรตส์

ประธานาธิบดีสหรัฐอาหรับเอมิเรตส์ เป็นประมุขแห่งรัฐของสหรัฐอาหรับเอมิเรตส์ และผู้ปกครององค์ปัจจุบันของรัฐอาบูดาบี ตามข้อตกลงกันเมื่อสหรัฐอาหรับเอมิเรตส์ได้รับเอกราชประธานาธิบดีสหรัฐอาหรับเอมิเรตส์จะต้องเป็นเจ้าผู้ครองรัฐอาบูดาบี ประธานาธิบดียังเป็นผู้บัญชาการทหารสูงสุดของกองทัพสหรัฐอาหรับเอมิเรตส์ ประธานสภาสูงสุด ประธานศาลฎีกา และประธานสภาปิโตรเลียม
ประธานาธิบดีคนปัจจุบันคือโมฮัมเหม็ด บิน ซายิด อัลนะฮ์ยาน พระองค์เป็นประธานาธิบดีเมื่อ 14 พฤษภาคม ค.ศ. 2022 หลังจากการสิ้นพระชนม์ของพระเชษฐาต่างพระมารดาของพระองค์ เคาะลีฟะฮ์ บิน ซายิด อัลนะฮ์ยาน
วีระ เกิดพุดซา

วีระ เกิดพุดซา เกิดเมื่อวันที่ 1 กรกฎาคม พ.ศ. 2527 เป็นนักฟุตบอลชาวไทย เล่นในตำแหน่งผู้รักษาประตู 
ข้อกล่าวหาการทุจริต.
วีระ ถูกควบคุมตัวจากตำรวจเนื่องจากเป็นหนึ่งในผู้ถูกกล่าวหาว่ามีส่วนเกี่ยวข้องในการล็อกผลการแข่งขัน ในเวลาต่อมาได้ถูกยกเลิกสัญญาโดยนครราชสีมาทันที
สุจิต บุญบงการ

ศาสตราจารย์กิตติคุณ สุจิต บุญบงการ (เกิด 9 ตุลาคม พ.ศ. 2485) อธิการวิทยาลัยรัฐศาสตร์ เศรษฐศาสตร์ และโลกาภิวัตน์ มหาวิทยาลัยรังสิต, อดีตตุลาการศาลรัฐธรรมนูญ, อดีตรองอธิการบดีฝ่ายกิจการนิสิต จุฬาลงกรณ์มหาวิทยาลัย ที่ปรึกษาและกรรมการคณะกรรมการเตรียมการเพื่อสร้างความสามัคคีปรองดอง ในรัฐบาล พลเอก ประยุทธ์ จันทร์โอชา
ประวัติ.
สุจิต บุญบงการ เกิดเมื่อวันที่ 9 ตุลาคม พ.ศ. 2485 เคยดำรงตำแหน่งที่สำคัญต่าง ๆ มากมาย อาทิเช่น ประธานสภาพัฒนาการเมือง, สมาชิกสภาร่างรัฐธรรมนูญ เป็นต้น
หมากรุกสากลโอลิมเปียดครั้งที่ 41

หมากรุกสากลโอลิมเปียดครั้งที่ 41  จัดขึ้นโดยสมาพันธ์หมากรุกโลก และประกอบไปด้วยการแข่งขันแบบโอเพ่นและการแข่งขันประเภทหญิง ตลอดจนหลายรายการที่ออกแบบมาเพื่อส่งเสริมการแข่งขันหมากรุกสากล ซึ่งจะใช้สถานที่การแข่งขัน ณ ทรมเซอ ประเทศนอร์เวย์ ช่วงฤดูร้อน ค.ศ. 2014 
โดยมีสองเมืองที่เสนอการเป็นเจ้าภาพจัดการแข่งขัน ซึ่งได้แก่อัลเบนา ในประเทศบัลแกเรีย กับทรมเซอ ขั้นตอนการเสนอชื่อจัดขึ้นใน ค.ศ. 2010 ที่คานทียา-แมนซีสค์ ซึ่งกินระยะเวลาหลายวัน ในที่สุดนอร์เวย์ก็เป็นฝ่ายชนะที่ 95-47 คะแนน
ทั้งนี้ กรรมการผู้จัดการของโอลิมเปียดคือโบร์ช โรเบิร์ตสัน ส่วนประธานกรรมการคือเฮนริก เอนเดเนส และในภายหลังคือแฮร์มัน คริสตอฟเฟอร์เซน
โจว มี่ (นักร้อง)

โจว มี่ (19 เมษายน 2529 —) เป็นสมาชิกชาวจีนวงซูเปอร์จูเนียร์เอ็ม ก่อนที่เขาจะกลายเป็นนักร้อง โจว มี่สร้างชื่อเสียงในฉากความบันเทิงของจีน - โดยเฉพาะอย่างยิ่งในวงการดนตรีและโทรทัศน์โฮสติ้ง จนได้มาเป็นหนึ่งในวงซูเปอร์จูเนียร์เอ็ม และเมื่อไม่นานมานี้ เป็นที่รู้จักในฐานะหนึ่งในสมาชิกกลุ่มย่อยของซูเปอร์จูเนียร์ วงซูเปอร์จูเนียร์ เอ็ม ที่ต้องไปทำผลงานเพลงบุกตลาดในประเทศจีน โดยในอัลบั้ม Super Junior - M นี้มีนักร้องชาวจีน 2 คนเข้ามาร่วมทำงานด้วย นั่นก็คือ เฮนรี่ และ โจว มี่ ส่วนวงซูเปอร์จูเนียร์เอ็ม ที่ได้ร่วมทำงานในยูนิตนี้มีห้าคน คือ ฮันกย็อง ดงแฮ ซีวอน คยูฮย็อน และ รยออุค
หมากรุกสากลโอลิมเปียดครั้งที่ 42

หมากรุกสากลโอลิมเปียดครั้งที่ 42  จัดขึ้นโดยสมาพันธ์หมากรุกโลก ซึ่งใช้สถานที่จัดการแข่งขัน ณ บากู ประเทศอาเซอร์ไบจาน ใน ค.ศ. 2016 โดยมีสองเมืองอื่นที่ได้เสนอการเป็นเจ้าภาพจัดการแข่งขัน ซึ่งได้แก่ อัลเบนาในประเทศบัลแกเรีย และทาลลินน์ในประเทศเอสโตเนีย ทั้งสองเมืองไม่ได้นำเสนอก่อนการลงคะแนนและไม่ได้รับการอนุมัติ
ส่วนคณะผู้แทนของประเทศอาร์เมเนียได้ประกาศว่าการมีส่วนร่วมของผู้เล่นหมากรุกชาวอาร์เมเนียจะไม่มีทางเกิดขึ้น แม้จะมีการประท้วงของประเทศดังกล่าวในฐานะผู้ชนะสามรายการจากการแข่งขันโอลิมปิกหมากรุกสากลก็ตาม เนื่องด้วยไม่ได้มีการเสนอชื่อสำหรับการจัดการแข่งขันใน ค.ศ. 2016 โดยการเสนอชื่อของบากูนั้นได้รับการยอมรับแทน
เว็บครอว์เลอร์

เว็บครอว์เลอร์  เป็นบอตอินเทอร์เน็ตที่ทำงานท่องไปบนเวิลด์ไวด์เว็บ โดยปกติแล้วมีจุดประสงค์เพื่อทำการจัดทำดัชนีเว็บ
เว็บครอว์เลอร์อาจเรียกว่า เว็บสไปเดอร์ (web spider) มด (ant) ตัวจัดทำดัชนีอัตโนมัติ (automatic indexer) ในโปรแกรม FOAF มีชื่อเรียกว่า Web scutter
เสิร์ชเอนจินและบางเว็บไซต์ใช้เว็บครอว์เลอร์ในการปรับปรุงเนื้อหาเว็บหรือดัชนีของเนื้อหาเว็บอื่น ๆ ตัวเว็บครอว์เลอร์นั้นสามารถคัดลอกหน้าที่มันผ่านเข้าไปประมวลผล เพื่อที่การค้นหาเว็บด้วยเสิร์ชเอนจินหลังจากนั้นจะสามารถใช้ดัชนีเข้ามาช่วยทำให้ได้ผลลัพธ์เร็วขึ้นเป็นอย่างมาก
นโยบายความสุภาพ.
ครอเวอร์สามารถดึงข้อมูลได้รวดเร็วกว่ามนุษย์ ดังนั้นมันจึงสามารถสร้างผลเสียต่อประสิทธิภาพของเว็บไซต์ ไม่จำเป็นต้องบอกว่าถ้าครอเลอร์ตัวนึงทำการร้องขอข้อมูลจำนวนมากต่อวินาที หรือดาวโหลดไฟล์ขนาดใหญ่ จะเป็นการยากลำบากที่เซอเวอร์จะแบกรับคำขอจำนวนมากได้
การใช้ครอว์เลอร์มีประโยชน์ต่องานหลายแขนง แต่มีราคาต่อสังคมทั่วไป ต้นทุนของครอว์เลอร์มีทั้ง
ณหทัย พิจิตรา

ณหทัย พิจิตรา (ชื่อเล่น: ต้อม; ชื่อจริง: รัตนสุดา ธำรงค์กิตติชัชวาล; ชื่อเกิด: รัตนสุดา รัตนโชติ) เป็นนักแสดงชาวไทย เกิดเมื่อวันที่ 25 พฤศจิกายน พ.ศ. 2512 มีผลงานการแสดงภาพยนตร์เรื่องแรกในปี พ.ศ. 2533 ต่อมาเริ่มเป็นที่รู้จักในภาพยนตร์เรื่อง "วิถีคนกล้า" กำกับโดย ยุทธนา มุกดาสนิท ซึ่งสร้างชื่อเสียงให้ทันที ในปี พ.ศ. 2534 ร่วมกับ จรัล มโนเพชร กับดาราใหม่ที่แจ้งเกิดใหม่ เช่น นรินทร์ ทองคำ, อัครา อมาตยกุล (ชื่อเดิมคือ พุฒิชัย อมาตยกุล) และ ธิศวรรณ สุวรรณโพธิ์ 
ต่อมาจึงเริ่มมีผลงานทางจอแก้ว ในละคร "เดือนดับที่สบทา" ซึ่งถือเป็นผลงานละครเรื่องแรกและเรื่องเดียวที่เธอรับบทนางเอก นอกจากนี้เธอยังได้รับบทเด่นทางจอแก้วร่วมกับใหม่ เจริญปุระ และ มาช่า วัฒนพานิช ในละครเรื่อง "วังน้ำวน" ของค่ายเอ็กแซ็กท์ในปี พ.ศ. 2535 ด้วยสายตาที่ดุ และน้ำเสียงที่แหลม จึงมักจะได้รับบทร้ายและบทตลกเป็นส่วนมาก อีกทั้งยังมีอัลบั้มเพลงของตนเองมาแล้ว 1 ชุดเมื่อปี พ.ศ. 2537 ชื่อ "ผู้หญิงคนกล้า" 
ด้านการศึกษาและชีวิตส่วนตัว ณหทัยจบสถาบันบัณฑิตพัฒนศิลป์ เธอสมรสและมีบุตรหนึ่งคน คือ โนอาห์ หรือพีรวิชญ์ มหากนก ปัจจุบันยังรับงานละครโทรทัศน์บ้างเป็นช่วง ๆ และ มีธุรกิจส่วนตัว เกี่ยวกับกิจการที่พักที่อำเภอเขาค้อ จังหวัดเพชรบูรณ์ ชื่อ ในสายหมอก บูติก รีสอร์ท และยังมีธุรกิจร้านอาหารสไตล์อิตาลี ชื่อร้าน ปัง ชีส โก้ และ ธุรกิจร้านสปา (ออร่าสปา) อีกด้วย
มะเร็งโลหิตวิทยา

มะเร็งโลหิตวิทยาหรือมะเร็งเม็ดเลือดเป็นมะเร็งชนิดหนึ่งที่เกิดกับเซลล์ในเลือด ไขกระดูก หรือต่อมน้ำเหลือง อวัยวะเหล่านี้เกี่ยวข้องกันผ่านระบบภูมิคุ้มกัน ดังนั้นมะเร็งที่เกิดกับเซลล์ในอวัยวะหนึ่ง ๆ มักส่งผลถึงอวัยวะอื่นพร้อม ๆ กันด้วย เช่นมะเร็งต่อมน้ำเหลือง มักแพร่กระจายไปยังไขกระดูก และทำให้มีเซลล์มะเร็งในเลือดด้วย เป็นต้น
การสับเปลี่ยนของโครโมโซมเป็นสาเหตุที่พบบ่อยของมะเร็งโลหิตวิทยา ต่างจากมะเร็งอื่น ๆ ที่พบสาเหตุนี้ไม่บ่อย ทำให้มะเร็งโลหิตวิทยาหลายชนิดมีแนวทางการดูแลรักษาที่แตกต่างออกไปจากมะเร็งอื่น ๆ
ทัศนียา การสมนุช

ทัศนียา การสมนุช (เกิด 14 ธันวาคม พ.ศ. 2537) ชื่อเล่น เปรี้ยว เป็นนักแสดงและนางแบบชาวไทย อดีตนักแสดงสังกัดช่อง 7HD เธอได้รับการยอมรับจากการแสดงในละครโทรทัศน์เรื่อง "เพลิงพระนาง" (2560) ปัจจุบันหมดสัญญาและผันตัวไปเป็นนักแสดงอิสระ
ประวัติ.
ทัศนียา การสมนุช เกิดเมื่อวันที่ 14 ธันวาคม พ.ศ. 2537 จังหวัดนนทบุรี สำเร็จการศึกษาระดับมัธยมศึกษาตอนปลายจาก โรงเรียนสตรีนนทบุรี ระหว่างที่เรียนอยู่นั้น ทัศนีย์เป็นเด็กกิจกรรมของโรงเรียน มีความสามารถพิเศษ อาทิ รำไทย และร้องทำนองเสนาะ และสำเร็จการศึกษาระดับปริญญาตรี คณะนิเทศศาสตร์ เอกประชาสัมพันธ์ มหาวิทยาลัยกรุงเทพ 
ทัศนียา เริ่มต้นเข้าวงการด้วยการถ่ายแบบตามนิตยสาร มีผลงานแสดงละครโทรทัศน์เรื่องแรก คือ "แม่ปูเปรี้ยว" ในปี พ.ศ. 2555 และปีถัดมาเรื่อง "โดมทอง" ปี พ.ศ. 2557 แสดงเรื่อง "คมพยาบาท" ปี 2560 รับบทเป็น เจ้านางปิ่นมณี จากละครเรื่อง "เพลิงพระนาง" ที่เธอได้รับรางวัลโทรทัศน์ทองคำ ประจำปี 2560 ในสาขาดาราสนับสนุนหญิงดีเด่น
ต่อมาในปี 2562 รับบทเป็น คำแพง สาวฐานะดี มีเงิน อยู่ต่างจังหวัด ในเรื่อง "สารวัตรใหญ่" 
ผลงาน.
ผลงานเพลง.
เพลงประกอบละคร
เพลงเฉพาะกิจอื่นๆ
ธัญญะสุภางค์ จิรปรีชานนท์

ธัญญะสุภางค์ จิรปรีชานนท์ (เกิด 6 กรกฎาคม พ.ศ. 2533) ชื่อเล่น โบว์ เป็นนักแสดงหญิงชาวไทย มีชื่อเสียงจากภาพยนตร์เรื่อง เค้าเรียกผมว่าความรัก (2555)
ประวัติ.
ธัญญะสุภางค์ จิรปรีชานนท์ ชื่อเล่น โบ เกิดเมื่อวันที่ 6 กรกฎาคม พ.ศ. 2533 สำเร็จการศึกษาในระดับมัธยมจากโรงเรียนสาธิตแห่งมหาวิทยาลัยเกษตรศาสตร์ ด้วยความที่โบเป็นคนที่เรียนเก่งทำให้ได้ทุนไปเรียนต่อที่ประเทศญี่ปุ่นเป็นเวลา 4 ปี ที่ Ritsumeikan Asia Pacific University ด้านรัฐศาสตร์ความสัมพันธ์ระหว่างประเทศ
โบมีสามารถพิเศษ สามารถพูดได้มากถึง 6 ภาษา ได้แก่ ไทย, อังกฤษ, ญี่ปุ่น, ฝรั่งเศส, เกาหลี และสเปน
หลังจากกลับมาจากประเทศญี่ปุ่น โบ มาออดิชั่นและได้ถูกเลือกให้เป็นนางเอกภาพยนตร์ เรื่อง เค้าเรียกผมว่าความรัก คู่กับ อารักษ์ อมรศุภสิริ และได้เป็นนักแสดงในสังกัดช่อง 7 และมีผลงานละครเรื่องแรกคือ ไฟหวน
ในปี 2557 ได้พลิกมารับบทร้ายครั้งแรก ในละครเรื่องกุหลาบเล่นไฟ และในปี 2558 ประสบความสำเร็จกับบท พักตรา ในละคร รอยรักแรงแค้น
ธัญญะสุภางค์พักงานแสดงชั่วคราว เพื่อบินไปศึกษาต่อในระดับปริญญาโท ในสาขา Integrated Marketing ที่นิวยอร์ก ยูนิเวอร์ซิตี้ (NYU) ประเทศสหรัฐอเมริกา (ปัจจุบันจบการศึกษาแล้ว)
ชีวิตส่วนตัว.
ชีวิตส่วนตัว ธัญญะสุภางค์ ได้พบรักและคบหาดูใจ กับ เอก จิรัฏฐ์ บูรพาพัฒนะกูล ชื่อเดิม (ศุภากร ประทีปถิ่นทอง) หรือ เอก เด็กวัดร้อยล้าน มาทั้งหมด 5 ปี อดีตเคยเป็นเด็กวัด ที่วัดท่าไม้ ได้มุมานะทำธุรกิจส่วนตัวด้านอสังหาริมทรัพย์ จนร่ำรวยมีเงินเป็นร้อยล้านตั้งแต่อายุยังน้อย ก่อนจะผันตัวเองมาเป็นนักแสดงและพบรักกับนางเอกสาวช่อง 7 ธัญญะสุภางค์ กับ เอก ได้ประกาศหมั้นบนสะพานพระราม 8 กลางแม่น้ำเจ้าพระยา วันพฤหัสบดี ที่ 28 มกราคม พ.ศ. 2559 และมีการฉลองสมรสใน วันศุกร์ ที่ 18 มีนาคม พ.ศ. 2559 ณ รีสอร์ตบุรีธารา อำเภอกระทุ่มแบน จังหวัดสมุทรสาคร ปัจจุบันหย่ากันแล้วและไม่มีบุตรธิดาด้วยกัน
บัณฑิต เอื้ออาภรณ์

ศาสตราจารย์ บัณฑิต เอื้ออาภรณ์ อธิการบดีจุฬาลงกรณ์มหาวิทยาลัย คนที่ 17 อดีตคณบดีคณะวิศวกรรมศาสตร์ จุฬาลงกรณ์มหาวิทยาลัย กรรมการสภาจุฬาลงกรณ์มหาวิทยาลัย ผู้แทนผู้บริหารและอดีตผู้อำนวยการสถาบันวิจัยพลังงาน จุฬาลงกรณ์มหาวิทยาลัย บัณฑิตเป็นอธิการบดีคนที่ 2 ในวาระการดำรงตำแหน่งนายกสภาจุฬาลงกรณ์มหาวิทยาลัยของศาสตราจารย์กิตติคุณ ดร. คุณหญิงสุชาดา กีระนันทน์ และเป็นอธิการบดีคนแรกในวาระการดำรงตำแหน่งนายกสภาจุฬาลงกรณ์มหาวิทยาลัยของศาสตราจารย์กิตติคุณ นายแพทย์ภิรมย์ กมลรัตนกุล
หลังรัฐประหารในประเทศไทย พ.ศ. 2557 ได้รับแต่งตั้งเป็นที่ปรึกษาในคณะกรรมการส่งเสริมการลงทุน ตามคำสั่งหัวหน้าคณะรักษาความสงบแห่งชาติ ที่ 34/2560ที่ปรึกษาผู้ทรงคุณวุฒิของคณะกรรมการเตรียมการยุทธศาสตร์ชาติ ตามคำสั่งนายกรัฐมนตรีที่ 8/2560 กรรมการในคณะกรรมการปฏิรูปประเทศด้านพลังงาน ในรัฐบาล พลเอก ประยุทธ์ จันทร์โอชา 
ประวัติ.
บัณฑิต เอื้ออาภรณ์ เกิดเมื่อวันที่ 22 กรกฎาคม พ.ศ. 2508 เป็นหัวหน้าโครงการจัดทำแผนแม่บทพลังงานของประเทศ 20 ปี ซึ่งในการกำหนดแผนฯครั้งนี้ มีการรับฟังความคิดเห็นจากภาคประชาชนมาตั้งแต่เริ่ม โดยไม่ใช่ร่างแผนแม่บทเสร็จแล้วขอความเห็นจากประชาชน แต่เป็นการขอความเห็นตั้งแต่ต้นเพื่อร่างแผนแม่บทฯ ว่าปัจจัยขับเคลื่อนที่ประชาชนเห็นว่าสำคัญมีอะไรบ้าง จากนั้นเรานำมาประกอบการทำแผนฯครั้งนี้ นับเป็นแผนฯที่ผ่านความคิดเห็นของภาคประชาชนมาตั้งแต่ต้น หลังจากนั้นจะนำข้อคิดเห็นเหล่านี้มาใช้ปรับปรุงผลการศึกษาและใช้เป็นข้อมูลต่อยอดการพัฒนาแผนแม่บทพลังงานในระยะที่ 2 คาดว่าจะใช้เวลาอีก 6 เดือน ก่อนที่จะเขียนแผนแม่บทฯ
วันที่ 28 มกราคม พ.ศ. 2559 ที่ประชุมสภาจุฬาลงกรณ์มหาวิทยาลัย ครั้งที่ 788 มีมติเห็นชอบให้เสนอชื่อ บัณฑิต เอื้ออาภรณ์ (คณบดี คณะวิศวกรรมศาสตร์) เพื่อขอพระราชทานโปรดเกล้าโปรดกระหม่อมแต่งตั้งให้ดำรงตำแหน่ง อธิการบดีจุฬาลงกรณ์มหาวิทยาลัย คนต่อไป โดยมีวาระ 18 พฤษภาคม 2559 - 17 พฤษภาคม 2563 แทน ศ.นพ.ภิรมย์ กมลรัตนกุล ที่หมดวาระ
บัณฑิต เอื้ออาภรณ์ ดำรงตำแหน่ง อธิการบดีในช่วงเวลาที่จุฬาลงกรณ์มหาวิทยาลัยมีอายุ 100 ปี หรือในปี พ.ศ. 2560 ทำให้ในวาระการดำรงตำแหน่งของเขามีโครงการต่าง ๆ ของมหาวิทยาลัยทยอยเปิดตัวขึ้นเป็นจำนวนมาก เช่น โครงการก่อสร้างอุทยานจุฬาฯ 100 ปีและถนนจุฬาฯ 100 ปี งานนิทรรศทางวิชาการขนาดใหญ่ของจุฬาลงกรณ์มหาวิทยาลัยที่เรียกว่า "จุฬาฯ Expo 2017" และอื่น ๆ
สมณะกระทรวง

สมณะกระทรวง  คือ องค์การบริหารส่วนกลางในคริสตจักรโรมันคาทอลิกภายในสภาปกครองโรมัน แต่ละสมณะกระทรวงมีสมณมนตรี (prefect) เป็นผู้บริหารสูงสุด สมณมนตรีแต่ละท่านมีสมณศักดิ์เป็นพระคาร์ดินัล
มาเธอร์ส2มาเธอร์ส

มาเธอร์ส2มาเธอร์ส  เป็นองค์กรไม่แสวงผลกำไรระหว่างประเทศที่อุทิศขึ้นเพื่อป้องกันเอชไอวีจากแม่สู่ลูก โดยการให้การศึกษาและการสนับสนุนสำหรับสตรีมีครรภ์และมารดาคนใหม่ที่ใช้ชีวิตอยู่กับเอชไอวี
ก่อตั้งขึ้นใน ค.ศ. 2001 ปัจจุบันองค์กรนี้ทำงานในกว่า 400 เว็บไซต์ใน 7 ประเทศในกลุ่มประเทศที่ตั้งอยู่ทางตอนใต้ของทะเลทรายซาฮาราและมีพนักงานหญิงที่ใช้ชีวิตอยู่กับเอชไอวีกว่า 1,000 คน
ประวัติ.
มาเธอร์ส2มาเธอร์ส ได้รับการก่อตั้งโดย ดร.มิทช์ เบสเซอร์ ที่โรงพยาบาลกรูตชืร เคปทาวน์ ประเทศแอฟริกาใต้
ในเดือนมกราคม ค.ศ. 2000 เบสเซอร์ได้ย้ายไปยังเคปทาวน์ ประเทศแอฟริกาใต้ในฐานะสมาชิกของภาควิชาสูติศาสตร์และนรีเวชวิทยาของมหาวิทยาลัยเคปทาวน์ และเป็นที่ปรึกษาให้กับทางคลินิกสาธารณชนการป้องกันจากแม่สู่ลูก (พีเอ็มทีซีที) โดยให้บริการที่โรงพยาบาลกรูตชืร
เงินทุน.
การระดมทุนของมูลนิธิ.
มาเธอร์ส2มาเธอร์ส ได้รับเงินทุนจากมูลนิธิสกอลล์, มูลนิธิมูลาโก, จัสมินโซเชียลอินเวสเมนท์ และมูลนิธิอื่น ๆ
เอฟโวลูชั่น (มวยปล้ำอาชีพ)

เอฟโวลูชั่น (Evolution) เป็นทีมนักมวยปล้ำฝ่ายอธรรม ประกอบด้วย ทริปเปิลเอช, ริก แฟลร์, บาทิสตา และ แรนดี ออร์ตัน สังกัดWWE ทีมนี้สมาชิกแต่ละคนมีเข็มขัดแชมป์ทุกคน โดยทริปเปิลเอช: แชมป์โลกเฮฟวี่เวท , แฟลร์ กับ บาทิสตา: แชมป์โลกแท็กทีม และออร์ตัน: แชมป์อินเตอร์คอนติเนนทัล
ประวัติ.
ทริปเปิลเอชได้เปิดศึกกับสมาชิกในกลุ่มเอฟโวลูชั่น อย่าง แรนดี ออร์ตัน โดยในศึกซัมเมอร์สแลม 2004 ออร์ตันสามารถคว้าแชมป์โลกเฮฟวี่เวทได้จากคริส เบนวา และเป็นแชมป์โลกที่อายุน้อยที่สุด ทำให้ทริปเปิล เอชอิจฉาและทำการทรยศหักหลังออร์ตัน และเตะออกจากกลุ่มเอฟโวลูชั่น ในศึก อันฟอร์กิฟเว่น 2004 ทริปเปิล เอชได้ขอท้าชิงแชมป์โลกเฮฟวี่เวทกับออร์ตัน สุดท้ายทริปเปิล เอชก็เป็นฝ่ายชนะและคว้าแชมป์ไปได้สำเร็จ ในศึก เรสเซิลเมเนีย ครั้งที่ 21 ทริปเปิล เอชต้องป้องกันแชมป์กับ บาทิสตา สมาชิกในกลุ่มตนเอง และทริปเปิล เอชก็เป็นฝ่ายแพ้เสียแชมป์ให้กับบาทิสตา จากนั้นทริปเปิล เอช ได้หักหลัง ริก แฟลร์ และแตกกลุ่มกันไปในที่สุด
ในรอว์ 14 เมษายน 2014 เอฟโวลูชั่น ได้กลับมารวมตัวอีกครั้ง โดยมี ทริปเปิล เอช, บาทิสตา และออร์ตัน เปิดตัวหลังแมทช์แฮนดิแคป 11 รุม 3 โดยออกมาจัดการ เดอะชีลด์ จนหมดสภาพ และได้ประกาศท้าเจอกับ เดอะชีลด์ ในศึก เอ็กซ์ตรีมรูลส์ (2014) แต่เอฟโวลูชั่นเป็นฝ่ายแพ้ไปให้กับเดอะชีลด์ และได้รีแมตช์กันในศึก เพย์แบ็ค (2014) ในแมตช์ไม่มีกฏกติกา แบบคัดออก สุดท้ายเอฟโวลูชั่นก็แพ้ไปให้กับเดอะชีลด์แบบ 3-0
ในรอว์ 2 มิถุนายน 2014 เอฟโวลูชั่น เปิดตัวออกมา และ ทริปเปิล เอช ก็บอกว่ามันยังไม่จบหรอกนะ เขาไม่เคยแพ้ เขาจะต้องชนะเสมอ และจะไม่ยอมหยุดจนกว่าจะกำจัด เดอะชีลด์ ได้ บาทิสตา เอาไมค์มาพูดบ้าง บอกว่าเขาไม่สนใจ เดอะชีลด์ อีกแล้ว เขาต้องการแมตช์ชิงแชมป์ตัวต่อตัวที่ ทริปเปิล เอช สัญญาเอาไว้ และต้องการคืนนี้เลยด้วย ทริปเปิล เอช บอกว่า แดเนียล ไบรอัน มันเจ็บอยู่นะ ถึงอยากให้ก็ให้ไม่ได้หรอก และถึงให้ไปนายก็อาจจะทำเสียของเปล่าอยู่ดี ทริปเปิล เอช บอกว่าต้องจัดการปัญหาใหญ่ก่อน ไม่อย่างนั้นใครก็อย่าหวังเลยว่าจะได้อะไร บาทิสตา บอก เออ เข้าใจแล้ว ขอลาออก!! แล้วก็เดินจากไป คืนเดียวกัน แรนดี ออร์ตัน มีคิวเจอกับ โรแมน เรนส์ โดยเปิดตัวออกมาพร้อม ทริปเปิล เอช และถือค้อนมาด้วย ทำให้ เดอะชีลด์ พากันไปหยิบเก้าอี้มาเตรียมไว้ ทริปเปิล เอช บอกว่า บาทิสตา มันหนีไปแล้ว แต่เราก็มีแผน 2 เสมอ... ว่าแล้ว เซท โรลลินส์ ก็เอาเก้าอี้ฟาดใส่ เรนส์ จากด้านหลัง จากนั้นก็ฟาด ดีน แอมโบรส อีกคน โรลลินส์ เอาเก้าอี้ไปยื่นให้ ออร์ตัน เพื่อเอาไปฟาด เรนส์ กับ แอมโบรส ต่ออีก จากนั้นก็ RKO เรนส์ ลงบนเก้าอี้ ปิดท้ายรายการโดยมี โรลลินส์ ยืนอยู่กับออร์ตัน และ ทริปเปิล เอช เป็นอันว่า โรลลินส์ ได้แยกทีมกับ เดอะชีลด์ ไปแล้ว
นินนาท ชลิตานนท์

นินนาท ชลิตานนท์ (เกิด 1 พฤศจิกายน พ.ศ. 2496) สมาชิกสภาขับเคลื่อนการปฏิรูปประเทศ อดีตปลัดกรุงเทพมหานคร
ประวัติ.
นินนาท เกิดเมื่อวันที่ 1 พฤศจิกายน พ.ศ. 2496 สมรสกับสุพัฒน์ ชลิตานนท์ อดีตสมาชิกสภากรุงเทพมหานคร เขตดุสิต พรรคประชาธิปัตย์ โดยเป็นปลัดหญิงคนที่ 3 ต่อจากคุณหญิงนันทกา สุประภาตะนันทน์ (1 กันยายน พ.ศ. 2516 – 30 กันยายน พ.ศ. 2521) และคุณหญิงณฐนนท ทวีสิน (1 ตุลาคม พ.ศ. 2545 – 30 กันยายน พ.ศ. 2549)
สฺวี่ชาง

สฺวี่ชาง  เป็นนครระดับจังหวัดตั้งอยู่กึ่งกลางมณฑลเหอหนาน ภาคกลางของประเทศจีน ด้านตะวันตกเฉียงเหนือติดกับนครเจิ้งโจว (郑州) เมืองหลวงของมณฑลเหอหนาน ด้านตะวันออกเฉียงเหนือติดกับนครไคเฟิง ด้านตะวันออกติดกับนครโจวโข่ว ด้านตะวันออกเฉียงใต้ติดกับนครลั่วเหอ และด้านตะวันตกเฉียงใต้ติดกับนครผิงติ่งชาน
นครสฺวี่ชาง สมัยสามก๊ก มีชื่อว่า สฺวี่ตู หรือ ฮูโต๋ ในสำเนียงฮกเกี้ยน (許都) แปลว่า นครสฺวี่/นครฮู ปัจจุบัน มีประชากร 4,307,488 คน ตามสำมะโนครัว ค.ศ. 2010 โดย 1,952,666 คน อาศัยอยู่ในเขตมหานครซึ่งประกอบด้วยเขตเว่ย์ตู เขตเจี้ยนอัน และนครฉางเก่อ
ใน ค.ศ. 2007 สฺวี่ชางได้รับการจัดอันดับว่า เป็นหนึ่งในสิบนครที่น่าอยู่ที่สุดของประเทศจีน
การปกครอง.
สฺวี่ชางเป็นนครระดับจังหวัด ซึ่งประกอบด้วย 2 เขต, 2 นครระดับอำเภอ, และ 2 อำเภอ ดังนี้
มหา'ลัย มอนส์เตอร์

มหา'ลัย มอนสเตอร์  เป็นภาพยนตร์แอนิเมชันแนวตลก 3 มิติอเมริกันในปี 2013 ที่ผลิตโดย พิกซาร์ แอนิเมชั่น สตูดิโอส์ และจัดจำหน่ายโดยวอลท์ ดิสนีย์ พิคเจอร์ส กำกับโดย แดน สแกนลอน และผู้ผลิตโดย โคไร รา เป็นภาพยนตร์ที่ 14 ที่ผลิตโดยพิกซาร์และเป็นภาพยนตร์ที่ต่อจากภาคบริษัทรับจ้างหลอน (ไม่) จำกัด ในปี 2001
เรื่องย่อ.
เรื่องราวชีวิตในรั้วมหาวิทยาลัยของ 2 สัตว์ประหลาดนักหลอน ไมค์ วาซอว์สกี้ และ เจมส์ พี. ซัลลิแวน ก่อนที่ทั้งคู่จะเป็นเพื่อนซี้กัน และเหล่าสัตว์ประหลาดตัวอื่นๆ กับชีวิตวัยรุ่นสุดมันส์ ใครจะไปรู้ละว่า ก่อนที่ไมค์กับซัลลี่จะกลายมาเป็นเพื่อนซี้กันขนาดนี้ เขาเคยเกลียดขี้หน้ากันขนาดไหนตอนอยู่มหาวิทยาลัย!
ความผิดพลาดชนิดที่ 1 และ 2

ในวิชาสถิติ ความผิดพลาดชนิดที่ 1 คือการที่ผู้วิจัยสรุปผิดโดยปฏิเสธสมมติฐานว่างทั้งที่แท้แล้วเป็นจริง (บอกว่ามีความแตกต่างโดยที่ความแตกต่างไม่มีอยู่จริง) ส่วนความผิดพลาดชนิดที่ 2 คือการที่ผู้วิจัยไม่ได้ปฏิเสธสมมติฐานว่างที่ไม่เป็นจริง (บอกว่าไม่มีความแตกต่างโดยที่ความแตกต่างนั้นมีอยู่จริง)
นิยาม.
ทางสถิติศาสตร์ สมมติฐานว่าง (null hypothesis) หมายถึงข้อความที่ผู้วิจัยจะต้องพยายามปฏิเสธให้ได้ ส่วนใหญ่จะกำหนดให้เป็นสมมติฐานที่ระบุว่าปรากฎการณ์ที่ผู้วิจัยต้องการศึกษานั้นไม่มีผลหรือไม่มีความแตกต่าง ตัวอย่างเช่นข้อความว่า "อาหารนี้ไม่มีผลต่อน้ำหนักของผู้กิน" เป็นสมมติฐานว่างอย่างหนึ่ง ผู้วิจัยมักตั้งสมมติฐานว่างหนึ่งๆ ขึ้นมา ด้วยความตั้งใจที่จะหาหลักฐานมาปฏิเสธสมมติฐานว่างนั้นๆ ผ่านการเก็บข้อมูลหรือการทำการทดลองที่มีหลักฐานแสดงว่าปรากฎการณ์ที่สนใจนั้นๆ มีผลจริงหรือมีความแตกต่างจริง บางครั้งอาจมีการกำหนดสมมติฐานทางเลือก (alternative hypothesis) ขึ้นมาเป็นการเฉพาะ ซึ่งมีเนื้อความตรงกันข้ามกับสมมติฐานว่าง หรืออาจไม่มีก็ได้
ความผิดพลาดชนิดที่หนึ่ง (type I error) คือการปฏิเสธสมมติฐานว่างที่เป็นจริง มักหมายถึงการสรุปว่าผลนั้นๆ หรือความแตกต่างนั้นๆ มีอยู่จริง ทั้งที่จริงๆ แล้วไม่มีอยู่ ตัวอย่างเช่นการตรวจโรคที่ให้ผลว่าผู้รับการตรวจเป็นโรค ทั้งๆ ที่จริงๆ แล้ว ไม่ได้เป็น หรือสัญญาณเตือนไฟไหม้ดังขึ้นทั้งๆ ที่ไม่มีไฟไหม้อยู่จริง หรือการสรุปว่ายาที่ทดลองอยู่สามารถรักษาโรคได้ทั้งๆ ที่จริงๆ แล้วรักษาไม่ได้ เป็นต้น
ความผิดพลาดชนิดที่สอง (type II error) คือการไม่ปฏิเสธสมมติฐานว่างที่เป็นเท็จ
สภาพตึงตัว

สภาพตึงตัว หรือ สภาพมีกำลัง  เป็นการวัดความแตกต่างของความดันออสโมซิสของสารละลายสองชนิดที่กั้นด้วยเยื่อเลือกผ่าน มักใช้เมื่ออธิบายการตอบสนองของเซลล์ที่จมอยู่ในสารละลายภายนอก เช่นเดียวกับความดันออสโมซิส สภาพตึงตัวได้รับอิทธิพลเฉพาะจากตัวละลายที่ไม่สามารถผ่านเยื่อได้ เพราะตัวละลายเหล่านี้เท่านั้นที่ก่อให้เกิดแรงดันออสโมซิส สารละลายที่สามารถผ่านเยื่อหุ้มได้อย่างอิสระไม่มีผลต่อสภาพตึงตัว เพราะจะมีความเข้มข้นสองด้านของเยื่อเท่ากันเสมอ
การจำแนกสภาพตึงตัวที่สารละลายหนึ่ง ๆ มีได้เมื่อเปรียบเทียบกับสารละลายอื่น มีสามประเภท ได้แก่ สารละลายความดันออสโมซิสสูง (hypertonic) ความดันออสโมซิสต่ำ (hypotonic) และความดันออสโมซิสเสมอเลือด (isotonic)
ในเซลล์พืช คำว่า ความดันออสโมซิสเสมอเลือด ความดันออสโมซิสสูง และความดันออสโมซิสต่ำไม่สามารถใช้ได้แม่น เพราะความดันที่ออกโดยผนังเซลล์กระทบต่อจุดสมดุลออสโมซิสอย่างสำคัญ
ความดันออสโมซิสสูง.
ความดันออสโมซิสสูง หมายถึง มีความเข้มข้นสูงกว่า ในวิชาชีววิทยา สารละลายความดันออสโมซิสสูง คือ สารละลายที่มีความเข้มข้นสูงกว่าตัวละลายด้านนอกเซลล์ เมื่อเซลล์จมอยู่ในสารละลายความดันออสโมซิสสูง น้ำจะมีแนวโน้มไหลออกจากเซลล์เพื่อรักษาสมดุลความเข้มข้นของตัวละลาย
เมื่อเซลล์พืชอยู่ในสารละลายความดันออสโมซิสสูง เยื่อหุ้มเซลล์ที่ยืดหยุ่นจะดึงออกจากผนังเซลล์ที่แข็ง แต่ยังคงเชื่อมอยู่กับผนังเซลล์ตรงจุดที่เรียกว่า พลาสโมเดสมาตา เซลล์จะมีรูปร่างเหมือนหมอนปักเข็มหมุด และพลาสโมเดสมาตาแทบสูญเสียการทำหน้าที่ทั้งหมดเพราะการตีบ สภาวะนี้เรียกว่า พลาสโมไลซิส
ความดันออสโมซิสต่ำ.
ความดันออสโมซิสต่ำ หมายถึง มีความเข้มข้นต่ำกว่า สารละลายความดันออสโมซิสต่ำมีความเข้มข้นของตัวละลายต่ำกว่าในสิ่งแวดล้อม ฉะนั้น น้ำจึงไหลเข้าไปในเซลล์ เพื่อรักษาสมดุลความเข้มข้น ทำให้เกิดการบวม
สิ่งมีชีวิตบางชนิดวิวัฒนาวิธีการซับซ้อนในการเลี่ยงมิให้มีความดันออสโมซิสต่ำ ตัวยอ่างเช่น น้ำเกลือมีความดันออสโมซิสต่ำต่อปลาที่อาศัยอยู่ในทะเล พวกมันต้องการพื้นที่ผิวขนาดใหญ่ในเหงือกที่สัมผัสกับน้ำทะเลเพื่อแลกเปลี่ยนแก๊ส ฉะนั้น จึงสูญเสียน้ำไปในการออสโมซิสไปในทะเลจากเซลล์เหงือก พวกมันตอบสนองโดยการดื่มน้ำเกลือปริมาณมาก และขับเกลือส่วนเกินออกแบบใช้พลังงาน กระบวนการนี้เรียกว่า ออสโมเรกูเลชัน
ความดันออสโมซิสเสมอเลือด.
สารละลายความดันออสโมซิสเสมอเลือด เป็นสารละลายที่มีความเข้มข้นของเอฟเฟ็กทีฟออสโมลเท่ากับความเข้มข้นของตัวละลายในอีกสารละลายหนึ่งที่มาเปรียบเทียบกัน กรณีที่เกิด เช่น เมื่อความเข้มข้นของทั้งน้ำและโมเลกุลตัวละลายทั้งหมดทั้งสารละลายนอกเซลล์และในเซลล์เท่ากัน โมเลกุลน้ำจึงแพร่ออกผ่านเยื่อหุ้มเซลล์ในสองทิศทาง และด้วยเหตุนี้ เซลล์จึงไม่ได้น้ำหรือเสียน้ำ
ผ่าวิกฤต เที่ยวบินระทึก

ผ่าวิกฤต เที่ยวบินระทึก  เป็นภาพยนตร์อเมริกันแนวดรามา ค.ศ. 2012 ที่กำกับและร่วมผลิตโดยโรเบิร์ต เซเม็กคิส นำแสดงโดยเดนเซล วอชิงตัน ร่วมด้วยดอน ชีเดิล, เมลิสซา ลีโอ, บรูซ กรีนวูด, เคลลี รีลลีย์ และจอห์น กูดแมน "ผ่าวิกฤต เที่ยวบินระทึก" เป็นภาพยนตร์ที่ใช้นักแสดงจริงๆ เรื่องแรกของเซเม็กคิส นับตั้งแต่ "คนหลุดโลก" และ "ซ่อนอะไรใต้ความหลอน" ซึ่งทั้งสองเรื่องได้รับการเปิดตัวใน ค.ศ. 2000 "ผ่าวิกฤต เที่ยวบินระทึก" ได้รับการเสนอชื่อเข้าชิงสองรางวัลออสการ์ที่งานประกาศผลรางวัลออสการ์ ครั้งที่ 85 ในสาขานักแสดงนำชายยอดเยี่ยม (สำหรับเดนเซล วอชิงตัน) และสาขาบทภาพยนตร์ดั้งเดิมยอดเยี่ยม (สำหรับจอห์น กาตินส์)
การสร้าง.
โรเบิร์ต เซเม็กคิส ได้เข้ามาเจรจาที่จะกำกับภาพยนตร์โดยตรงในเดือนเมษายน ค.ศ. 2011 และในช่วงต้นเดือนมิถุนายนก็ได้รับการยอมรับ พร้อมด้วยการทำข้อตกลงกับเดนเซล วอชิงตัน นี่จึงป็นการร่วมงานครั้งแรกของเซเม็กคิสกับวอชิงตันสำหรับการทำภาพยนตร์
การตอบรับ.
"ผ่าวิกฤต เที่ยวบินระทึก" ได้รับคำวิจารณ์ส่วนใหญ่ในเชิงบวก ภาพยนตร์ชุดนี้ได้รับคะแนนเห็นชอบที่ 77 เปอร์เซ็นต์ โดยอิงจากนักวิจารณ์ 168 คนในเว็บไซต์รอทเทนโทเมโท เว็บไซต์ดังกล่าวมีมติเป็นเอกฉันท์คือ "โรเบิร์ต เซเม็กคิส ได้สร้างชัยชนะด้วยการหวนกลับมาทำภาพยนตร์ไลฟ์แอ็คชั่นเรื่อง "ผ่าวิกฤต เที่ยวบินระทึก" การศึกษาตัวละครเป็นสิ่งที่เร้าใจและน่าขบคิดด้วยการแสดงที่น่าสนใจจากเดนเซล วอชิงตัน" ส่วนเว็บไซต์เมตาคริติกให้คะแนนภาพยนตร์เรื่องนี้ที่คะแนนเฉลี่ย 76 เปอร์เซ็นต์ โดยอิงจากความเห็นของนักวิจารณ์ 36 คน
วอลเลย์บอลชายชิงแชมป์เอเชีย 2005

วอลเลย์บอลชายชิงแชมป์เอเชีย 2005  เป็นครั้งที่ 13 ของการแข่งขันวอลเลย์บอลชิงชนะเลิศแห่งเอเชีย, จัดขึ้นระหว่างวันที่ 20 - 27 กันยายน พ.ศ. 2548 (ค.ศ. 2005) ณ จังหวัดสุพรรณบุรี ประเทศไทย
การแบ่งกลุ่ม.
แบ่งกลุ่มโดยอาศัยอันดับจากการแข่งขันวอลเลย์บอลชายชิงแชมป์เอเชีย 2003.
"* ขอถอนตัวออกการแข่งขัน
อันดับการแข่งขัน.
<templatestyles src="Col-begin/styles.css"/>
ไอเลิฟอะเรนนีไนต์

"ไอเลิฟอะเรนนีไนต์" เป็นเพลงของนักร้องเพลงคันทรี เอดดี แรบบิตต์ ออกจำหน่ายในเดือนพฤศจิกายน ค.ศ. 1980 เป็นซิงเกิลที่ 2 จากอัลบั้มชุด "Horizon" เพลงนี้ติดอันดับ 1 บนชาร์ตบิลลอร์ดฮอต 100 นาน 2 อาทิตย์ ในปี ค.ศ. 1981 เพลงนี้โค่นแชมป์เพลงอันดับ 1 ก่อนหน้านี้ของดอลลี พาร์ตันในเพลง "9 to 5" บนชาร์ตบิลบอร์ดฮอต 100 ถือเป็นครั้งสุดท้ายบนชาร์ตนี้ที่มีเพลงแนวคันทรีอันดับ 1 ติดต่อกัน
ประวัติของเพลง.
แรบบิตต์ เป็นคนชอบเก็บเทปเก่า ๆ ไว้ในห้องใต้ดินของบ้านเขาอยู่แล้ว มีอยู่วันหนึ่งในปี ค.ศ. 1980 เขาก็ได้รื้อเทปเก่า ๆ นั้น และได้พบเพลงหนึ่งที่เขาแต่งในคืนวันฝนตก ราวปี ค.ศ. 1968
เมื่อเขาฟังเพลงเสียงแตก ๆ เพียงแค่ 6 วินาที ภาพในอดีตในสมองเขาก็ทำให้เขาย้อนเวลาไปในวันนั้นในวันนั้นของปี ค.ศ. 1968 เขานั่งอยู่ในอพาร์ตเมนต์เล็ก ๆ นั่งมองออกนอกหน้าต่างไป ในเวลาตี 1 มองดูฝนตกลงมา
โดยเขาฮัมเพลงลงในเทปว่า 'I love a rainy night, I love a rainy night' กลับมาอีก 12 ปีต่อมา เขาก็นำมาแต่งเพลงต่อจนจบ กับคู่หู เอเวน สตีเวนส์และเดวิด มัลลอย
วิทยาลัยพณิชยการอินทราชัย สถาบันการอาชีวศึกษากรุงเทพมหานคร

วิทยาลัยพณิชยการอินทราชัย (Intracha Chai Commercial College) เป็นวิทยาลัยด้านพาณิชยการและบริหารธุรกิจที่เก่าแก่และมีชื่อเสียงแห่งหนึ่งของประเทศไทย ได้รับเลือกเป็นสถานศึกษาดีเด่นในปี พ.ศ. 2541 และ สถานศึกษามาตรฐานอาชีวศึกษาดีเด่นในปี พ.ศ. 2542 สังกัดสถาบันการอาชีวศึกษากรุงเทพมหานคร โดยเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง) มีความรัก
ประวัติ.
วิทยาลัยพณิชยการอินทราชัย ก่อตั้งเมือวันที 1 เมษายน พ.ศ. 2481 บนทีดินเนื้อที 4 ไร่ 2 งาน ของสำนักงานทรัพย์สินส่วนพระมหากษัตริย์ บริเวณวังของสมเด็จพระเจ้าบรมวงศ์เธอ เจ้าฟ้าจุฑาธุชธราดิลก กรมขุนเพ็ชรบูรณ์อินทราไชย ตำบลปทุมวัน อำเภอปทุมวัน จังหวัดพระนคร โดยใช้ชือว่าโรงเรียนช่างเย็บหนัง และช่างโลหะรูปพรรณซึงนับว่าเป็นครั้งแรกทีจัดตั้งโรงเรียนอาชีพในสังกัดกรมอาชีวศึกษา
พ.ศ. 2484 โรงเรียนช่างเย็บหนังย้ายออกไปอยู่ทีถนนราชดำเนิน จึงเหลือเพียงโรงเรียนช่างโลหะ รูปพรรณตังชือใหม่เป็น “โรงเรียนช่างโลหะเอียมละออ”
พ.ศ. 2489 สงครามมหาเอเชียบูรพาสินสุดลง จึงเปลียนชือเป็น “โรงเรียนการช่างอินทราชัย” ตามสร้อยพระนามของเจ้าของวัง คือ เจ้าฟ้ากรมขุนเพ็ชรบูรณ์อินทราชัย ตังแต่นันเป็นต้นมา
พ.ศ. 2519 เปิดสอนระดับประกาศนียบัตรวิชาชีพชันสูง (ปวส.) แผนกสถาปัตยกรรมขึนอีกหนึ่งแผนก
พ.ศ. 2521 ได้เปลียนชือเป็น “วิทยาลัยเทคนิคอินทราชัย” เปิดสอนในระดับประกาศนียบัตรวิชาชีพชั้นสูง (ปวส.) ทางด้านช่างอุตสาหกรรมและบริหารธุรกิจ
พ.ศ. 2522 กรมอาชีวศึกษาได้ย้ายแผนกวิชาช่างอุตสาหกรรมทั้งหมด ไปอยู่ทีแขวงทุ่งสีกัน เขตดอนเมืองโดยตังชือใหม่ว่า “วิทยาลัยเทคนิคดอนเมือง”ส่วนทีเดิมให้เปิดสอนในระดับประกาศนียบัตรวิชาชีพเทคนิค (ปวท.) ทางด้านบริหารธุรกิจ
พ.ศ. 2523 ได้เปลียนชือใหม่ว่า “วิทยาลัยอินทราชัย”
พ.ศ. 2525 สำนักงานทรัพย์สินส่วนพระมหากษัตริย์ มีความประสงค์จะปรับปรุงทีดินบริเวณวังเพ็ชรบูรณ์ ให้เป็นศูนย์การค้าทีทันสมัย กรมอาชีวศึกษา ได้หาทีดินแห่งใหม่ซึงเป็นทรัพย์สินส่วนพระมหากษัตริย์ ทีซอยรามคำแหง 39 (ซอยวัดเทพลีลา) เขตบางกะปิ เนือที 10 ไร่เศษ และทำการก่อสร้างอาคารเรียน 4 ชัน 1 หลัง
พ.ศ. 2531 วันที 2 กรกฎาคม วิทยาลัยอินทราชัยทำการย้ายมาอยู่ ณ เลขที 467 ซอยรามคำแหง 39 และเปิดทำการเรียนการสอนเป็นปกติในวันที 8 กรกฎาคม 2531
พ.ศ. 2537 วิทยาลัยอินทราชัยได้เปลียนชือใหม่เป็น “วิทยาลัยพณิชยการอินทราชัย” เพือให้สอดคล้องกับการเปิดสอนหลักสูตรพาณิชยกรรมและบริหารธุรกิจ
พ.ศ. 2547 สำนักงานคณะกรรมการการอาชีวศึกษา อนุมัติให้เปิดสอนหลักสูตรประกาศนียบัตรวิชาชีพชันสูง (ปวส.) สาขาวิชาเทคโนโลยีสารสนเทศ
พ.ศ. 2549 สำนักงานคณะกรรมการการอาชีวศึกษาอนุมัติให้เปิดสอนหลักสูตร ประกาศนียบัตรวิชาชีพชันสูง (ปวส.) สาขาวิชาการจัดการโลจิสติกส์
นับว่าวิทยาลัยพณิชยการอินทราชัยแห่งนี้จะเป็นสถานศึกษาของกรมอาชีวศึกษา กระทรวงศึกษาธิการอีกแห่งหนึ่ง ที่จะช่วยให้การอาชีวศึกษาของชาติมีความพร้อมการผลิตบุคลากรสายบริหารธุรกิจเพื่อสนองความต้องการของสถานประกอบการทั้งรัฐและเอกชน ต่อไปในอนาคต
หลักสูตร.
วิทยาลัยพณิชยการอินทราชัย สถาบันการอาชีวศึกษากรุงเทพมหานคร เปิดสอนระดับดังนี้
อัครมุขมณฑลปารีส

อัครมุขมณฑลปารีส  เป็นหนึ่งในอัครมุขมณฑลทั้ง 23 แห่งของคริสตจักรโรมันคาทอลิกในประเทศฝรั่งเศส ตั้งอยู่ที่กรุงปารีส
อัครมุขมณฑลนี้ก่อตั้งขึ้นครั้งแรกราวคริสต์ศตวรรษที่ 3 มีสถานะเป็นมุขมณฑล นักบุญเดนิสเป็นมุขนายกองค์แรก ต่อมาในวันที่ 20 ตุลาคม ค.ศ. 1622 จึงยกสถานะเป็นอัครมุขมณฑล โดยฌ็อง-ฟร็องซัว เดอ กงดี เป็นอัครมุขนายกองค์แรก
ปัจจุบันอัครมุขมณฑลปารีสมีพื้นที่ 105.4 ตารางกิโลเมตร แบ่งออกเป็น 116 เขตแพริช มีอาสนวิหารน็อทร์-ดามแห่งปารีสเป็นอาสนวิหารประจำอัครมุขมณฑล อัครมุขนายกองค์ปัจจุบันคือพระคาร์ดินัลอ็องเดร แว็ง-ทรัว ซึ่งดำรงตำแหน่งมาตั้งแต่วันที่ 11 กุมภาพันธ์ ค.ศ. 2005
ปริมุขมณฑล.
อัครมุขมณฑลปารีสมีปริมุขมณฑลในสังกัด 7 มุขมณฑลได้แก่
คิม แท-ก็อน

นักบุญอันดรูว์ คิม แท-ก็อน ("Gim Dae-geon Andeurea") เป็นบาทหลวงโรมันคาทอลิกชาวเกาหลีองค์แรก ได้พลีชีพเป็นมรณสักขี และได้รับการประกาศเป็นนักบุญในปี ค.ศ. 1984 และได้รับการยกย่องเป็นนักบุญองค์อุปถัมภ์บาทหลวงชาวเกาหลี
ประวัติ.
นักบุญคิม แท-ก็อน เกิดเมื่อวันที่ 21 สิงหาคม ค.ศ. 1821 ในชนชั้นยังบัน บิดามารดาของท่านเปลี่ยนไปนับถือศาสนาคริสต์แล้ว และให้ท่านรับศีลล้างบาปเมื่ออายุได้ 15 ปี ได้รับศาสนนามว่า อันดรูว์ ต่อมาถูกส่งไปเรียนที่เซมินารีของคณะมิสซังต่างประเทศแห่งกรุงปารีสในมาเก๊าและประเทศฟิลิปปินส์ และได้รับศีลอนุกรมเป็นบาทหลวงที่เซี่ยงไฮ้ในปี ค.ศ. 1844 โดยมีมุขนายกฌ็อง-โฌแซ็ฟ-ฌ็อง-บาติสต์ แฟเรออล ผู้แทนพระสันตะปาปาประมุขมิสซังเกาหลีในขณะนั้น เป็นผู้โปรดศีล เมื่อบวชแล้วจึงเดินทางกลับเกาหลีเพื่อทำการประกาศข่าวดี แต่เกาหลีในสมัยนั้น (ราชวงศ์โชซ็อน) มีการเบียดเบียนคริสต์ศาสนิกชนอย่างหนัก คริสต์ศาสนิกชนคาทอลิกจำนวนมากถูกจับและตัดสินประหารชีวิต
บาทหลวงคิมถูกประหารชีวิตด้วยการตัดศีรษะเมื่อวันที่ 16 กันยายน ค.ศ. 1846 ขณะมีอายุได้เพียง 25 ปี 
การยกย่อง.
บาทหลวงอันดรูว์ คิม แท-ก็อน ได้รับการประกาศเป็นบุญราศีในปี ค.ศ. 1925 และได้รับการประกาศเป็นนักบุญพร้อมกับเพื่อนมรณสักขีแห่งเกาหลีอีก 102 คนเมื่อวันที่ 6 พฤษภาคม ค.ศ. 1984 โดยสมเด็จพระสันตะปาปาจอห์น ปอลที่ 2 กำหนดวันฉลองตรงกับวันที่ 20 กันยายนของทุกปี
สำนักงานพัฒนาพิงคนคร (องค์การมหาชน)

สำนักงานพัฒนาพิงคนคร (องค์การมหาชน)  เป็นองค์การมหาชนภายใต้การกำกับดูแลของนายกรัฐมนตรี ที่จัดตั้งขึ้นตามพระราชกฤษฎีกาจัดตั้งสำนักงานพิงคนคร (องค์การมหาชน) พ.ศ. 2556 ซึ่งประกาศในราชกิจจานุเบกษา เมื่อวันที่ 11 กุมภาพันธ์ พ.ศ. 2556 โดยมีจุดมุ่งหมายในการพัฒนาพื้นที่จังหวัดเชียงใหม่และพื้นที่ที่เชื่อมโยงหรือต่อเนื่องกับเขตพื้นที่จังหวัดเชียงใหม่ เพื่อเพิ่มพูนศักยภาพการเป็นแหล่งท่องเที่ยวกับทั้งเพื่อยกระดับคุณภาพชีวิตและความเป็นอยู่ของประชาชนในพื้นที่ดังกล่าว
ประวัติ.
สำนักงานพัฒนาพิงคนครจัดตั้งขึ้นจากเจตนารมณ์ที่จะพัฒนาพื้นที่จังหวัดเชียงใหม่และบริเวณที่เกี่ยวเนื่อง ซึ่งมีศักยภาพสูงมีความพร้อมในด้านต่างๆ โดยคณะรัฐมนตรียิ่งลักษณ์ ชินวัตร มีมติเห็นชอบให้จัดตั้งหน่วยงานรูปแบบพิเศษขึ้นมาเพื่อบริหารจัดการเชียงใหม่ไนท์ซาฟารี และศูนย์ประชุมและแสดงสินค้านานาชาติเชียงใหม่
11 กุมภาพันธ์ พ.ศ. 2556 มีพระราชกฤษฎีกาจัดตั้งสำนักงานพัฒนาพิงคนคร (องค์การมหาชน) คณะรัฐมนตรีมอบหมายให้ ปลอดประสพ สุรัสวดี รองนายกรัฐมนตรี เป็นผู้กำกับดูแลหน่วยงาน และมีการแต่งตั้งนายศราวุฒิ ศรีศกุน ผู้จัดการพื้นที่พิเศษเชียงใหม่ไนท์ซาฟารี เป็นผู้ปฏิบัติหน้าที่เป็นผู้อำนวยการสำนักงานพัฒนาพิงคนคร
ในสามปีแรกตั้งแต่จัดตั้ง พิงคนครได้รับงบประมาณรวมเป็นวงเงินกว่าสองพันล้านบาทเพื่อพัฒนาโครงการในพื้นที่จังหวัดเชียงใหม่ ถึงแม้ได้รับงบประมาณสูงในช่วงปีแรก กลับไม่มีผลงานที่จับต้องได้แม้แต่โครงการเดียว มีการตั้งงบประมาณศึกษาโครงการใหม่มากมายแต่ท้ายที่สุดก็ไม่เกิดขึ้นจริง มีความพยายามสรรหาผู้อำนวยการถึงเจ็ดครั้งแต่ล้มเหลวทุกครั้งเนื่องจากถูกขัดขวางโดยผู้มีอำนาจเดิม ส่งผลให้พิงคนครถูกปรับลดงบประมาณตามลำดับ 
ภายหลังการรัฐประหารในปี 2557 พิงคนครถูกตรวจสอบและนำไปสู่การเปลี่ยนผู้บริหารคนใหม่ ท้ายที่สุดมีพระราชกฤษฎีกาให้ยุบสำนักงานเมื่อปี 2562 แต่ยังคงให้พิงคนครเปิดดำเนินการต่อไปจนกว่ากระบวนการถ่ายโอนภาระหน้าทั้งหมดจะแล้วเสร็จ อีกด้านหนึ่ง อดีตผู้บริหารพิงคนครก็ถูกชี้มูลความผิดทางอาญาและถูกดำเนินคดี
ในวันที่ 1 ตุลาคม 2561 ส่วนงานศูนย์ประชุมฯถูกส่งมอบพื้นที่ให้แก่กรมธนารักษ์ ส่งผลให้หลังจากวันดังกล่าว พิงคนครมีสถานที่ภายใต้ความรับผิดชอบเพียงแห่งเดียวคือเชียงใหม่ไนท์ซาฟารี ในช่วงนี้ มีแนวคิดที่จะโอนเชียงใหม่ไนท์ซาฟารีให้แก่องค์การสวนสัตว์แห่งประเทศไทย ต่อมามีความเห็นว่าเชียงใหม่ไนท์ซาฟารีและองค์การสวนสัตว์มีระบบการบริหารที่แตกต่างกัน และมีการทบทวนนโนบาย ท้ายที่สุด คณะรัฐมนตรีมีมติให้พิจารณาจัดตั้งเชียงใหม่ไนท์ซาฟารีขึ้นเป็นองค์การมหาชน
คาดว่ากฎหมายจัดตั้งองค์การเชียงใหม่ไนท์ซาฟารีจะประกาศใช้ไม่เกินปี 2568 จากนั้น สำนักงานพิงคนครก็จะยุติการดำเนินการ
โกตากีนาบาลู

โกตากีนาบาลู  มีชื่อเดิมว่า เจสเซลตัน  และเป็นที่รู้จักในชื่อย่อว่า เคเค  เป็นเมืองหลวงของรัฐซาบะฮ์ ประเทศมาเลเซีย เป็นเมืองที่ตั้งอยู่ชายฝั่งทะเลจีนใต้ทางตะวันตกของรัฐซาบะฮ์ และตั้งอยู่ทางตะวันตกเฉียงเหนือของเกาะบอร์เนียว มีประชากรราว 452,058 คน
ปัจจุบันโกตากีนาบาลูเป็นแหล่งท่องเที่ยวที่สำคัญ และเปรียบเสมือนประตูสำหรับนักท่องเที่ยวที่เข้ามาเยือนซาบะฮ์และบอร์เนียว นอกจากนี้โกตากีนาบาลูยังเป็นเมืองสำคัญทางอุตสาหกรรมและพาณิชย์ของมาเลเซียตะวันออก ทำให้ที่นี่เป็นหนึ่งในเมืองที่โตเร็วที่สุดของมาเลเซีย
ความสัมพันธ์กับนานาชาติ.
มีหลายประเทศที่ตั้งสถานกงสุลที่โกตากีนาบาลู เช่นออสเตรเลีย, บรูไน, จีน, เช็กเกีย, เดนมาร์ก, ฝรั่งเศส, ฟินแลนด์, อินโดนีเซีย, ญี่ปุ่น, นอร์เวย์, ปานามา, โรมาเนีย, สโลวาเกีย, สเปน, สวีเดน และสหราชอาณาจักร
เมืองพี่น้อง.
ปัจจุบัน โกตากีนาบาลูมีเมืองพี่น้อง 16 แห่ง:
 <ns>10</ns>
 <id>508114</id>
 <redirect title="แม่แบบ:Div col" />
 <revision>
 <id>4555743</id>
 <timestamp>2013-01-13T10:58:43Z</timestamp>
 <contributor>
 <username>Nullzero</username>
 <id>106127</id>
 </contributor>
 <comment>#REDIRECT </comment>
 <origin>4555743</origin>
 <model>wikitext</model>
 <format>text/x-wiki</format>
สก็อตตี ทู ฮอตตี

สก็อตต์ โรนัลด์ การ์แลนด์ (Scott Ronald Garland) เกิดวันที่ 2 กรกฎาคม ค.ศ. 1973 เป็นนักดับเพลิง และนักมวยปล้ำอาชีพชาวอเมริกัน เซ็นสัญญากับWWE ในวงการมวยปล้ำที่มีชื่อว่า สก็อตตี ทู ฮอตตี (Scotty 2 Hotty)
วันที่ 8 สิงหาคม 2012 ทู ฮอตตี ได้กลับมาWWE ในNXT และสามารถเอาชนะฮีท สเลเตอร์ไปได้
โบ ดัลลัส

เทย์เลอร์ ไมเคิล โรทันดา (Taylor Michael Rotunda; 25 พฤษภาคม ค.ศ. 1990) นักมวยปล้ำอาชีพชาวอเมริกันที่รู้จักกับWWEในนาม โบ ดัลลัส (Bo Dallas) เป็นหลานชายของแบล็กแจ็ก มูลลิแกน ลูกชายของไมค์ โรทันดา และน้องชายของเบรย์ ไวแอ็ตต์
ประวัติ.
ในปี 2008 เขาได้เซ็นสัญญากับWWEเข้าสู่ค่ายพัฒนาทักษะ ฟลอริดาแชมเปียนชิปเรสต์ลิง(FCW) ได้แชมป์ฟลอริดาเฮฟวี่เวท FCWจากเมสัน ไรอันวันที่ 3 กุมภาพันธ์ 2011 และแชมป์ฟลอริดาแท็กทีม FCW 2สมัย ปี 2012 WWE ได้รวม FCW เข้ากับ NXT ปี 2013 โบได้ชนะทัวร์นาเมนต์คว้าสิทธิ์เข้าร่วมแมตช์รอยัลรัมเบิล (2013) แต่ไม่ชนะ พฤษภาคม 2013 ชนะแบทเทิลรอยัลได้สิทธิ์ชิงแชมป์ NXT และคว้าแชมป์สมัยแรกได้จากบิ๊กอี ก่อนเสียให้เนวิลล์แบบไต่บันไดศึก NXT Arrival ปี 2014 ในสแมคดาวน์ 23 พฤษภาคม 2014 เปิดตัวเอาชนะซินคาราไปได้ ในเพย์แบ็ค (2014)ได้เจอกับโคฟี คิงส์ตันแต่ยังไม่ทันเริ่มเคนก็ออกมาและเล่นงานโคฟี ในแบทเทิลกราวด์ (2014)ได้เข้าร่วมแบทเทิลรอยัลชิงแชมป์อินเตอร์คอนติเนนทัลแต่ไม่สำเร็จ ในรอว์ 28 กรกฎาคม โบได้แพ้ครั้งแรกหลังจากเปิดตัวให้กับอาร์-ทรูธ (17-1) ปี 2016 ได้เข้ากลุ่ม The Social Outcasts 19 กรกฎาคมได้มีการดราฟท์ตัวทำให้ต้องแยกกลุ่ม ปี2017-2018 เขากับเคอร์ติส แอ็กเซลได้เป็นลูกน้องเดอะมิซในนาม Miztourage หลังจากแยกกับมิซทั้งคู่ก็ได้ตั้งชื่อทีม B-Team และสามารถคว้าแชมป์รอว์แท็กทีม WWEร่วมกันเป็นสมัยแรกและยังเป็นแชมป์เส้นแรกของโบในค่ายหลัก ในปี 2021 ได้ออกจาก WWE และได้กลับมาอีกครั้งในกิมมิค Uncle Howdy พร้อมกับเปิดตัวกลุ่ม Wyatt Sicks
อัตราหมุนเวียนของสินทรัพย์ถาวร

อัตราหมุนเวียนของสินทรัพย์ถาวร  เป็นการคำนวณหาอัตราส่วนเพื่อแสดงประสิทธิภาพในการดำเนินงาน ว่าในหนึ่งรอบระยะเวลาบัญชีของกิจการมีผลการดำเนินที่ประสิทธิภาพหรือไม่ อย่างไร การคำนวณคำนวณอัตราหมุนเวียนของสินทรัพย์รวมมีสูตรในการคำนวณดังนี้
<math>Fixed\ Asset\ Turnover = \frac{Net\ sales}{Average\ net\ fixed\ assets}</math> 
ในการคำนวณอัตราหมุนเวียนของสินทรัพยืถาวร ยิ่งจำนวนครั้งหรือจำนวนเท่ามากเท่าไรแสดงว่ากิจการมีสินทรัพย์ถาวรมากกว่ายอดขายสุทธิ ยิ่งสูงยิ่งดี
จอร์จทาวน์ (ปีนัง)

ปีนัง (เรียกเฉพาะไทย) หรือ จอร์จทาวน์ (เดิมสะกดว่า Georgetown;) เป็นเมืองหลวงของรัฐปีนัง ประเทศมาเลเซีย ตั้งอยู่ทางตะวันออกเฉียงเหนือของเกาะปีนัง
ตัวเมืองมีประชากร 720,202 คน แต่หากรวมปริมณฑลคือเกาะปีนัง, เซอเบอรังเปอไร, ซูไงเปอตานี และกูลิม ก็จะมีประชากร 2,251,042 คน และจะถือเป็นมหานครที่ใหญ่เป็นอันดับสองของมาเลเซีย
เมื่อวันที่ 7 กรกฎาคม ค.ศ. 2008 จอร์จทาวน์และมะละกาถูกขึ้นทะเบียนเป็นมรดกโลกอย่างเป็นทางการ เนื่องจากมีภูมิสถาปัตยกรรมและวัฒนธรรมที่ไม่ซ้ำใครทั้งในตะวันออกกลางและเอเชียตะวันออกเฉียงใต้
เรวัต อารีรอบ

เรวัต อารีรอบ (เกิด 13 มีนาคม พ.ศ. 2509) ชื่อเล่น วัต เป็นนักการเมืองชาวไทย ปัจจุบันดำรงตำแหน่งเป็นนายกองค์การบริหารส่วนจังหวัดภูเก็ต อดีตสมาชิกสภาผู้แทนราษฎรจังหวัดภูเก็ต สังกัดพรรคประชาธิปัตย์ อดีตผู้ช่วยเลขานุการรัฐมนตรีว่าการกระทรวงสาธารณสุข (สาธิต ปิตุเตชะ)
ประวัติ.
เรวัต เกิดเมื่อวันที่ 13 มีนาคม พ.ศ. 2509 เป็นบุตรนายวิโรจน์ นางรัตนา อารีรอบ ด้านครอบครัวสมรสกับนางวนาพร อารีรอบ (ชื่อเดิม: ศิริพร วิริยะภาพ) เมื่อวันที่ 25 สิงหาคม พ.ศ. 2554 มีบุตร 1 คนคือ ปาณิศา อารีรอบ
สำเร็จการศึกษาชั้นมัธยมศึกษาตอนต้นจากโรงเรียนภูเก็ตวิทยาลัย จากนั้นได้เข้าศึกษาต่อสายอาชีวศึกษาที่วิทยาลัยเทคนิคภูเก็ต จนจบชั้นประกาศนียบัตรวิชาชีพชั้นสูง (ปวส.) และได้เข้าศึกษาที่สถาบันการบินพลเรือน สังกัดกระทรวงคมนาคม จากนั้นได้ศึกษาต่อโปรแกรมวิชาการพัฒนาชุมชน ที่มหาวิทยาลัยราชภัฏภูเก็ต ในปี พ.ศ. 2546 ถึงปี พ.ศ. 2549 และศึกษาปริญญาโทที่มหาวิทยาลัยราชภัฏสวนดุสิต
การทำงาน.
เรวัต อารีรอบ ประกอบอาชีพเกี่ยวกับการเพาะเลี้ยงกุ้งกุลาดำ ในชื่อ "เรวัตฟาร์ม" ต่อมาได้ลงสมัครรับเลือกตั้งสมาชิกสภาผู้แทนราษฎร ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 สังกัดพรรคประชาธิปัตย์ คู่กับนายทศพร เทพบุตร และได้รับเลือกตั้งเป็นสมัยแรก ต่อมาในการเลือกตั้ง พ.ศ. 2554 ได้รับเลือกตั้งเป็นสมัยที่สอง
ในปี พ.ศ. 2562 เขาได้รับแต่งตั้งผู้ช่วยเลขานุการรัฐมนตรีว่าการกระทรวงสาธารณสุข (ประจำรัฐมนตรีช่วยฯ สาธิต ปิตุเตชะ) และเขาได้ลาออกจากตำแหน่งในเดือนตุลาคม พ.ศ. 2563 เพื่อลงสมัครรับเลือกตั้งนายกองค์การบริหารส่วนจังหวัดภูเก็ต ในนามทีมภูเก็ตหยัดได้
ในปี พ.ศ. 2563 เขาได้รับเลือกตั้งเป็นนายกองค์การบริหารส่วนจังหวัดภูเก็ต พร้อมด้วยสมาชิกสภาองค์การบริหารส่วนจังหวัดภูเก็ต จำนวน 20 คน ในนามทีมภูเก็ตหยัดได้ ในการเลือกตั้งนายกองค์การบริหารส่วนจังหวัดในประเทศไทย พ.ศ. 2563
15 สิงหาคม พ.ศ. 2567 เรวัตลาออกจากการเป็นสมาชิกพรรคประชาธิปัตย์
ในปี พ.ศ. 2568 เขาได้ลงสมัครรับเลือกตั้งนายกองค์การบริหารส่วนจังหวัดภูเก็ตอีกครั้ง พร้อมด้วยนำผู้สมัครสมาชิกสภาองค์การบริหารส่วนจังหวัดภูเก็ต จำนวน 23 คน 23 เขต สมัครรับเลือกตั้งในนามทีมภูเก็ตหยัดได้ วันที่ 1 กุมภาพันธ์ 2568 เขาได้รับเลือกตั้งเป็นนายกองค์การบริหารส่วนจังหวัดภูเก็ตอีกครั้งด้วยคะแนนที่มากกว่าการเลือกตั้งครั้งก่อน พร้อมด้วยสมาชิกสภาองค์การบริหารส่วนจังหวัดภูเก็ต จำนวน 21 คน ในการเลือกตั้งนายกองค์การบริหารส่วนจังหวัดในประเทศไทย พ.ศ. 2568 นับเป็นนายกองค์การบริหารส่วนจังหวัดภูเก็ตคนที่ 2 ที่ได้รับเลือกตั้งถึง 2 สมัย
คิม ยู-จิน (นักฟุตบอล เกิด พ.ศ. 2526)

คิม ยู จิน  เป็นนักฟุตบอล ชาวเกาหลีใต้ เกิดเมื่อวันที่ 19 มิถุนายน พ.ศ. 2526 คิมเคยค้าแข้งให้กับ เมืองทอง ยูไนเต็ด และ แบงค็อก ยูไนเต็ด ใน ไทยลีก ในอดีตที่ผ่านมาเขาเคยลงเล่นในเค-ลีก เช่น ทีมซูวอนบลูวิงส์ ,ปูซาน ไอพาร์ค รวมทั้ง ทีมโยโกฮามา เอฟซี ใน เจลีก ดิวิชัน 2 อีกด้วย
วิษณุศักดิ์ แก้วเรือง

วิษณุศักดิ์ แก้วเรือง เป็นนักฟุตบอล ชาวไทย เกิดเมื่อวันที่ 16 มีนาคม พ.ศ. 2527 วิษณุศักดิ์ค้าแข้งมากับหลายสโมสรในไทย ได้แก่ การไฟฟ้าส่วนภูมิภาค, สงขลา เอฟซี, ทีโอที, สุพรรณบุรี เอฟซี, เมืองทอง ยูไนเต็ด, บีอีซี เทโรศาสน, อุดรธานี เอฟซี, ราชนาวี เอฟซี, สีหมอก เอฟซี และ บางกอก เอฟซี
วอลเลย์บอลชายชิงแชมป์เอเชีย 2013

วอลเลย์บอลชายชิงแชมป์เอเชีย 2013  เป็นการแข่งขันครั้งที่ 17 ของวอลเลย์บอลชายชิงแชมป์เอเชีย จัดขึ้นโดยสมาพันธ์วอลเลย์บอลเอเชีย ซึ่งมีกำหนดจัดขึ้นที่ดูไบ, สหรัฐอาหรับเอมิเรตส์ ระหว่างวันที่ 26 กันยายน – 6 ตุลาคม ค.ศ. 2013
การแบ่งกลุ่ม.
การจับฉลากแบ่งสายของแต่ละกลุ่มโดยใช้วิธีสลับฟันปลาจากการจัดอันดับโลก 23 มกราคม ค.ศ. 2013
"* จอร์แดน อินโดนีเซีย และปากีสถาน ได้ถอนตัวออกการแข่งขัน ส่วนอุซเบกิสถานได้ย้ายไปยังกลุ่มเอเพื่อความสมดุลของจำนวนทีมในแต่ละกลุ่ม"
อันดับการแข่งขัน.
<templatestyles src="Col-begin/styles.css"/>
มนต์จันทรา

มนต์จันทรา เป็นละครโทรทัศน์ไทยแนวดราม่า อาชญากรรม โรแมนติก ปี 2556 จากการกำกับของอรรถพร ธีมากร ที่นำแสดงโดยชาคริต แย้มนาม และราศรี บาเล็นซิเอก้า ออกอากาศทางช่อง 3 ทุกวันพุธและพฤหัสบดี เวลา 20.30 – 22.45 น. ระหว่างวันที่ 16 พฤษภาคม ถึง 20 มิถุนายน 2556 มีจำนวนทั้งสิ้น 10 ตอน
ก่อนหน้านั้นละครเรื่อง มนต์จันทรา เคยถูกนำมาสร้างแล้วครั้งหนึ่งในปี 2543 ออกอากาศทางช่อง 3 เช่นเดียวกัน จากการกำกับของนพดล มงคลพันธ์ นำแสดงโดยฉัตรชัย เปล่งพานิช และกัญญารัตน์ จิรรัชชกิจ
เรื่องย่อ.
สาระวารี (ราศรี บาเล็นซิเอก้า) ได้รับคำสั่งจากบอกอให้ไปเขียนเรื่องราวเกี่ยวกับคาสิโน ที่มีเจ้าของคือ ษมา (ชาคริต แย้มนาม) โดยไม่ทราบว่าพวกเขาเคยมีเรื่องราวบางอย่างในอดีตร่วมกัน ตั้งแต่สมัยที่สาระวารียังเป็นเด็ก ษมาในวัยหนุ่มเคยให้เงินเธอไปดูแลแม่ที่ป่วยซึ่งเสียชีวิตในเวลาต่อมา แต่เพื่อตอบแทนความเมตตาของเขาเธอจึงช่วยเขาให้รอดพ้นจากการถูกอันธพาลฆ่าตายในคาสิโน ทำให้เธอเกลียดชังการพนันและคาสิโนเพราะพ่อของเธอเป็นนักพนัน ซึ่งทิ้ง แม่ เธอ และพี่สาวฝาแฝดไป
ปลาแมงป่องยักษ์

ปลาแมงป่องยักษ์ (ชื่อวิทยาศาสตร์: "Scorpaenopsis oxycephala") ปลาทะเลมีพิษชนิดหนึ่ง จำพวกปลาแมงป่อง (Scorpaenidae)
มีปากกว้าง ส่วนหน้าเว้าเล็กน้อย ครีบอกค่อนข้างกลม ปลายริ้ว ครีบหลังมีก้านสั้น ใต้คางและผิวทั่วทั้งตัวมีติ่งหนังเป็นเส้นริ้วเล็ก ๆ ครีบหางปลายตัดมน มีลำตัวสีแดงหรือสีน้ำตาล มีลายบั้งสีเข้มและลายด่างสีจาง ๆ หางมีบั้งและขอบสีจาง 
เป็นปลาที่มีพฤติกรรมนอนอยู่นิ่ง ๆ ในโพรงหินหรือปะการังใต้น้ำ เพื่อรอฮุบเหยื่อซึ่งได้แก่ ปลาขนาดเล็กต่าง ๆ โดยอยู่ตามลำพังหรือเป็นคู่ พบในแนวปะการังตามชายฝั่ง มีความยาวเต็มที่ประมาณ 35 เซนติเมตร
จัดเป็นปลาที่พบได้บ่อย กระจายพันธุ์ทั่วไปในมหาสมุทรแปซิฟิกและอินเดีย ในน่านน้ำไทยพบเฉพาะฝั่งทะเลอันดามัน